Անցած գիշեր Գյումրիում ռուսական 102-րդ ռազմակայանի զինծառայող է դանակահարվել: Ոստիկանության հասարակայնության հետ կապերի և լրատվության վարչությունից հաստատեցին այս տեղեկությունը: Գյումրիում տեղակայված ռուսական 102-րդ ռազմակայանի վիրավոր զինծառայողը հաղորդում է տվել այն մասին, ինքը դանակահարվել է գիշերը, ժամը 03.00-ի սահմաններում, Շիրակացի փողոցի և Մարմարաշենի խճուղու խաչմերուկում անծանոթ անձանց հետ վիճաբանության ժամանակ: Ոստիկանությունից հայտնեցին, որ կատարվում է նախաքննություն: